[Включване на PHP error logging](/bg/kb/view/vklyuchvane_na_php_error_logging "Включване на PHP error logging")

 Ако желаете да виждате грешките върнати от PHP интерпретатора, можете да включите записването на PHP грешки (PHP error logging), като промените PHP настройките за Вашия акаунт. Повече информация относно промяната на PHP настройки може да откриете в статията ни Промяна на PHP настройките за Вашия акаунт.
За да включите записването PHP грешки, добавете следните директиви в PHP конфигурационен файл (php.ini) във Вашия хостинг акаунт:
error\_reporting = E\_ALL | E\_STRICT log\_errors = Ondisplay\_errors = Offerror\_log = /home/USERNAME/private/php-errors.log
Заменете USERNAME с реалното потребителско име на Вашия хостинг акаунт (можете да намерите своето потребителско име в горния ляв ъгъл на Вашия хостинг Контролен панел).
Горните настройки са препоръчителни и можете да ги променяте по Ваше усмотрение.
Директивата error\_reporting определя кои грешки да бъдат записвани. Константата E\_ALL включва всички PHP грешки и предупреждения, а константата E\_STRICT задава на PHP интерпретатора да показва предложения за промяна в PHP кода, така че той да е съвместим с бъдещи версии на PHP. Можете да разгледате списък с всички error\_reporting настройки тук:https://php.net/manual/en/errorfunc.constants.php
Редът log\_errors = On включва записването на PHP грешките в лог файл на сървъра. Ако тази опция е със стойност Off, няма да се  записват никакви PHP грешки в лог файл на сървъра.
Редът display\_errors = Off изключва показването на грешки в браузъра. Ако зададете тази опция да е On, тогава PHP грешките ще се показват в браузъра при изпълнение на PHP скрипта.
Редът error\_log = /home/USERNAME/private/php-errors.log задава на PHP интерпретатора да записва грешките във файл във Вашата директория "Private" на сървъра. Не забравяйте да промените USERNAME с потребителското име на Вашия хостинг акаунт. Ако желаете, можете да зададете друга папка или файл, където да се записват грешките от PHP интерпретатора.
 